GPI ปิดจ๊อบซื้อ “True Energy” เข้าถือ 25% แตกไลน์ธุรกิจรฟฟ.
GPI ปิดจ๊อบซื้อ “True Energy” เข้าถือ 25% แตกไลน์ธุรกิจรฟฟ.
GPI ปิดจ๊อบซื้อ “True Energy” เข้าถือ 25% แตกไลน์ธุรกิจรฟฟ.
3 พ.ค. 2563

บริษัท กรังด์ปรีซ์ อินเตอร์เนชั่นแนล จำกัด (มหาชน) หรือ GPI แจ้งว่า ตามที่ที่ประชุมคณะกรรมการบริษัท ครั้งที่ 6/2563เมื่อวันที่ 31 มีนาคม 2563ได้มีมติอนุมัติให้บริษัทฯ เข้าลงทุนในหุ้นสามัญของบริษัท ทรูเอ็นเนอร์จี จำกัด (True Energy) จำนวน 700,000 หุ้น หรือคิดเป็นร้อยละ 25.45 ของหุ้นที่ออกและจำหน่ายทั้งหมดของ True Energy ภายหลังจากการเข้าทำรายการเสร็จสมบูรณ์ตามหนังสือที่ GPI 011/2020 ฉบับลงวันที่ 2 เมษายน 2563 ซึ่งบริษัทฯ ได้ส่งถึงตลาดหลักทรัพย์แห่งประเทศไทยน้น
บริษัทฯ ขอเรียนแจ้งว่า บริษัทฯ ได้เข้าทำรายการได้มาซึ่งสินทรัพย์โดยการเข้าซื้อหุ้นสามัญของ True Energy ดังกล่าวข้างต้นครบถ้วนแล้ว ทั้งนี้ บริษัทฯ ได้จองซื้อหุ้นสามัญเพิ่มทุนของ True Energy จำนวน 250,000 หุ้น มูลค่าหุ้นละ 100 บาท ในราคาจองซื้อต่อหุ้น หุ้นละ 800 บาท คิดเป็นมูลค่ารวมทั้งสิ้น 200,000,000 บาท ซึ่งเป็นการเข้าทำรายการส่วนที่ 2 เรียบร้อยแล้ว ในวันที่ 30 เมษายน 2563
ดังนั้นบริษัทจึงถือหุ้นใน True Energy เป็นจำนวนรวมทั้งสิ้น 700,000 หุ้น หรือคิดเป็นร้อยละ 25.45 ของหุ้นที่ออกและจำหน่ายทั้งหมดของ True Energy ส่งผลให้ True Energy มีสถานะเป็นบริษัทร่วมของบริษัทฯ
อนึ่ง True Energy เป็นผู้ผลิตไฟฟ้าขยะชุมชน ขนาด 9 เมกะวัตต์ (MW) ในจังหวัดนครสวรรค์ ซึ่งคาดว่าจะเริ่มผลิตไฟฟ้าเชิงพาณิชย์ (COD) ในไตรมาส 3/63 โดยโรงไฟฟ้าดังกล่าวมีสัญญาขายไฟฟ้ากับการไฟฟ้าส่วนภูมิภาค (กฟภ.) เวลา 5 ปี และต่ออายุสัญญาโดยอัตโนมัติต่อเนื่องครั้งละ 5 ปี
 
 